
הכנסת התשע-עשרה
נוסח לא מתוקן

מושב שני
<פרוטוקול מס' 216>
מישיבת ועדת העבודה, הרווחה והבריאות
יום שני, י"ב באייר התשע"ד (12 במאי 2014), שעה 11:00
<סדר היום:>
<הצעת חוק לתיקון פקודת המלט (מס' 2) (משקלם של שקי מלט - חובת קמעונאי), התשע"ד-2013, של חה"כ חיים כץ (פ/1233) – הכנה לקריאה שנייה ושלישית>
נכחו:

<חברי הוועדה:> 
חיים כץ – היו"ר
רינה פרנקל

<מוזמנים:> 
	זאב ברל
	–
	סגן מנהל מינהל סביבה ופיתוח בר קיימא, משרד הכלכלה

	סיגל מרד-אברג'יל
	–
	לשכה משפטית, משרד הכלכלה

	זמר בלונדהיים
	–
	משפטן, משרד המשפטים

	רונית פרל
	–
	מנהלת איגוד מוצרי בנייה, התאחדות התעשיינים

	מיכל כהן
	–
	עו"ד, הרשות להגבלים עסקיים


<ייעוץ משפטי:>
נעה בן שבת
איילת וולנברג – מתמחה
<מנהלת הוועדה:>
וילמה מאור
<רישום פרלמנטרי:>
אתי בן-שמחון
<הצעת חוק לתיקון פקודת המלט (מס' 2) (משקלם של שקי מלט - חובת קמעונאי), התשע"ד-2013, של חה"כ חיים כץ (פ/1233) – הכנה לקריאה שנייה ושלישית>
<היו"ר חיים כץ:>
בוקר טוב, יום שני בשבוע, י"ב באייר, 12 למאי 2014, אני מתכבד לפתוח את ישיבת ועדת העבודה, הרווחה והבריאות. הנושא: הצעת חוק לתיקון פקודת המלט (מס' 2) (משקלים של שקי מלט - חובת קמעונאי), התשע"ד-2013, של חבר הכנסת חיים כץ, הכנה לקריאה שנייה והשלישית. 

את הסעיף הזה פיצלנו אז מחוק המלט, אמרנו אנחנו נפנה, ואנחנו צריכים חודשיים בדיקה. קיבלנו מכתב תשובה ממי?

<נעה בן שבת:>
ממשרד הכלכלה, אמרו לנו שלא קיבלו הערות.

<היו"ר חיים כץ:>
משרד הכלכלה לא קיבל הערות מ- - -

אבל בכל זאת מה?

<נעה בן שבת:>
בכל זאת, מי שבכל זאת העיר לנו, זה היה הרשות להגבלים עסקיים, שהיא בעצם אומרת שהיבואנים במדינות הקרובות אורזים מלט בשקים של 50 קילוגרם, וגם היבואן שהיחיד שמייבא מלט לישראל הוא מייבא אותו בתפזורת ואורז אותו פה בארץ.

<היו"ר חיים כץ:>
הוא גם יכול לארוז אותו ב-5 קילו.

<נעה בן שבת:>
אבל הוא צריך אחרי זה לשנות בשביל זה את הליין שלו, את תו האריזה שלו.

<היו"ר חיים כץ:>
לא מפריע לו, ממש לא מפריע לו.

<נעה בן שבת:>
אולי אני אציג קודם את הטענה כפי שהם העבירו אלינו. הם אמרו שאם מחייבים את הקמעונאים לספק גם שקים במשקל של עד 25 קילוגרם, אז נשר היא האלטרנטיבה היחידה, וגם זה יעלה בהכרח את מחיר המלט גם כי נשר תהיה האלטרנטיבה היחידה, אבל גם בגלל שזה יוצר ביקוש קשיח. הם מבינים את הצעת החוק כאילו שהקמעונאי חייב להחזיק אצלו שקים במשקל 25 קילוגרם.
אנחנו הסתכלנו על הנוסח כפי שהוא מוצע כאן, אנחנו מדברים על כך שקמעונאי יאפשר לצרכן לקנות. זאת אומרת, אנחנו לא מחייבים אותו להחזיק אצלו שקים, אבל - - -

<היו"ר חיים כץ:>
אז הוא יוכל להעביר לו הזמנה והוא יספק לו.

<נעה בן שבת:>
נכון, הוא יוכל לספק לו.

<היו"ר חיים כץ:>
ואז זה פותר להם את הבעיה. 

<נעה בן שבת:>
אני מקווה שזה פותר להם את הבעיה לפחות ברמה הזאת של ה- - -  הקשיח, ואולי בעיית המחיר.

<היו"ר חיים כץ:>
משרד הכלכלה יש להם משהו להגיד על העניין? אין להם. נעבור להקראה.

<נעה בן-שבת:>
משרד המשפטים, גם אין לכם התנגדות לנוסח.
<היו"ר חיים כץ:>
נעבור להקראה.

<נעה בן שבת:>
           הצעת חוק לתיקון פקודת המלט (מס' 2)(תיקון), התשע"ד-2014.

תיקון סעיף 1
1. בחוק לתיקון פקודת המלט (מס' 2), התשע"ד-2014 (להלן – החוק העיקרי), 



    בסעיף 1, בסעיף 4א המובא בו, האמור בו יסומן "(א)" ואחריו יבוא:



    "(ב) קמעונאי המוכר מלט יאפשר לקונה לרכוש את המלט בין השאר בשקים 



    שמשקלם אינו על 25 קילוגרם".

תיקון סעיף 2     2. בסעיף 2 לחוק העיקרי –
(1) האמור בו יסומן "(א)" ובו, במקום "חוק זה" יבוא "סעיף 4(א)(א) 
לפקודה, כנוסחו בחוק זה";

(2) אחרי סעיף קטן (א) יבוא:
"(ב) תחילתו של סעיף 4א(ב) לפקודה, כנוסחו בחוק זה, ביום י"ב בשבט

התשע"ה (1 בפברואר 2015)".

הכוונה היא כדי שלאחר שהסתיימו 9 חודשים שבהם חייב היצרן לייצר שקים במשקל הזה, אז יהיו עוד 4 חודשים נוספים פחות או יותר, שבהם יחויב גם הקמעונאי לאפשר את המכירה. 
אני רוצה עוד לציין, שממה שאני מבינה, אנחנו לא הבנו שהיבואן הקיים כנראה שזה לא כל המסחר שלו, שוק המלט הארוז הוא בעצם רק חלק קטן.

<היו"ר חיים כץ:>
- - - 90% עומדים בתפזורת בכלל. 
<נעה בן שבת:>
אנחנו מדברים על שוק קטן יחסית לפעילות שלו.

<היו"ר חיים כץ:>
שוק "קטנטן" – בעיקר המשפצים וכיוצא בזה. 

מאחר ואתם איחרתם, ואנחנו כבר דנו במה שאמרתם, ואמרנו אנחנו נאפשר את האפשרות להשתמש במלה אפשרות כמו שעורכי הדין דיברו בשביל שלא ייראה אפילו למראית שאנחנו רוצים ליצור מונופול. אבל יחד עם זה הלכנו כבר להצביע, והקראנו את החוק, אני אתן לך להגיד את מה שאת רוצה.

<מיכל כהן:>
אני חושבת שאנחנו אמרנו בעמדה שלנו אם זה יהיה ברור שזה לא מחייב.
<היו"ר חיים כץ:>
לא מחייב, זה מאפשר. 

<מיכל כהן:>
מאפשר אין לנו עם זה – זה קיים ממילא, השוק החופשי מאפשר את זה.

<נעה בן שבת:>
אנחנו נשארים עם המלה "יאפשר לקונה", אם מאפשר לו לקנות, הוא לא מחייב אותו להחזיק מלאים. לא מחייב אותו - - -

<מיכל כהן:>
זה נכנס לנוסח "לא מאפשר"?

<היו"ר חיים כץ:>
כן.

<נעה בן שבת:>
כתוב: "יאפשר לקונה לרכוש", אז הפרשנות שאנחנו מבינים מזה זה לא - - -

<מיכל כהן:>
יש לזה - - -

<היו"ר חיים כץ:>
זה נאמר בפרוטוקול. מאה אחוז. תודה רבה.

מי בעד הצעת החוק? ירים את ידו. 

הצבעה

בעד – רוב
נגד – אין
נמנעים – אין

 הצעת חוק לתיקון פקודת המלט (מס' 2)(תיקון), התשע"ד-2014, נתקבלה.

<היו"ר חיים כץ:>
תודה רבה. כל חברי הכנסת שנמצאים פה והם שניים במספר אישרו את הצעת החוק לקריאה השנייה והשלישית. 

מקווה שזה יעבור במליאה. תודה רבה. 
הישיבה נעולה. 

<הישיבה ננעלה בשעה 11:10.>
